

**SK**

Brusel 21. júna 2024

|  |
| --- |
| **588. PLENÁRNE ZASADNUTIE**  **30. a 31. mája 2024**  **PREHĽAD PRIJATÝCH STANOVÍSK, UZNESENÍ A INFORMAČNÝCH/HODNOTIACICH SPRÁV** |
| Tento dokument je dostupný vo všetkých úradných jazykoch EÚ na webovom sídle EHSV:  <https://www.eesc.europa.eu/sk/our-work/opinions-information-reports/plenary-session-summaries>  Uvedené stanoviská možno nájsť on-line cez vyhľadávač EHSV:  <https://dmsearch.eesc.europa.eu/search/opinion> |

Obsah

[1. **HOSPODÁRSKA A MENOVÁ ÚNIA, HOSPODÁRSKA A SOCIÁLNA SÚDRŽNOSŤ** 3](#_Toc169861605)

[2. **ZAMESTNANOSŤ, SOCIÁLNE VECI A OBČIANSTVO** 7](#_Toc169861606)

[3. **POĽNOHOSPODÁRSTVO, ROZVOJ VIDIEKA A ŽIVOTNÉ PROSTREDIE** 10](#_Toc169861607)

[4. **DOPRAVA, ENERGETIKA, INFRAŠTRUKTÚRA A INFORMAČNÁ SPOLOČNOSŤ** 13](#_Toc169861608)

[5. **PORADNÁ KOMISIA PRE PRIEMYSELNÉ ZMENY** 14](#_Toc169861609)

# **HOSPODÁRSKA A MENOVÁ ÚNIA, HOSPODÁRSKA A SOCIÁLNA SÚDRŽNOSŤ**

1. [***Úloha politiky súdržnosti v nadchádzajúcich kolách rozširovania EÚ***](https://www.eesc.europa.eu/sk/our-work/opinions-information-reports/opinions/role-cohesion-policy-upcoming-rounds-eu-enlargement)

|  |  |
| --- | --- |
| **Spravodajkyňa** | Maria del Carmen BARRERA CHAMORRO (skupina Pracovníci – ES) |
|  | |
| **Ref.** | Prieskumné stanovisko na žiadosť Európskej komisie  EESC-2024-00535-00-00-AC |

**Hlavné body**

EHSV:

* zdôrazňuje, že politika predvstupovej pomoci je nenahraditeľným nástrojom politiky rozširovania, ktorej vplyv možno posilniť v záujme podpory mieru a prosperity na celom európskom kontinente, najmä v regiónoch, v ktorých boli mier a stabilita nedávno ohrozené;
* konštatuje, že s cieľom pripraviť kandidátske štáty na úplné vykonávanie nástrojov politiky súdržnosti v budúcnosti by mala byť politika predvstupovej pomoci lepšie prispôsobená silným stránkam, výzvam a potrebám príslušných regiónov, ako aj pohraničných regiónov členských štátov EÚ;
* odporúča, aby politika predvstupovej pomoci EÚ v kandidátskych krajinách systematickejšie investovala do rozvoja ľudského kapitálu, vzdelávania a sociálnej integrácie s cieľom predchádzať sociálnym nerovnostiam a zmierňovať ich. Zásadný význam má podpora nadväzovania kontaktov s organizáciami občianskej spoločnosti v oblasti zlepšovania plánovania politiky predvstupovej pomoci;
* poznamenáva, že v rámci budúcej politiky súdržnosti by sa mala uprednostňovať ochrana zraniteľných skupín, ktoré čelia ďalším a závažným prekážkam brániacim ich hospodárskemu a sociálnemu rozvoju a môžu čeliť ďalším výzvam v budúcom prístupovom procese;
* podčiarkuje, že silnejšie partnerstvá s organizáciami občianskej spoločnosti v kandidátskych štátoch sú nielen neoceniteľné na podporu cieľov rozširovania, ale sú tiež v súlade s účinnými a inkluzívnymi rozvojovými stratégiami, a to využívaním stanovených zásad silného partnerstva a zdieľaného riadenia;
* zdôrazňuje, že úloha politiky súdržnosti musí ísť ďaleko nad rámec základných investícií. Musí sa zameriavať na budovanie inštitúcií a kapacít vrátane twinningových programov a podpory občianskej spoločnosti a sociálnych partnerov;
* zdôrazňuje skutočnosť, že vlny rozširovania mali vplyv aj na súčasné členské štáty a ich regióny, keďže nové členské štáty vstupujú na jednotný trh a ovplyvňujú medzinárodný hodnotový reťazec a migráciu pracovnej sily v EÚ. Preto sú potrebné dodatočné finančné prostriedky na investovanie do regiónov susediacich s kandidátskymi krajinami, ako aj do regiónov súčasných členských štátov, ktoré sú vážne zasiahnuté zmenami v EÚ a globálnych hodnotových reťazcoch v dôsledku rozšírenia;
* sa domnieva, že EK by mala zamerať svoje reformy budúcej politiky súdržnosti súbežne s procesom rozširovania na podporu vyššej účinnosti súčasných politík založených na zvýšenej špecializácii a diverzifikácii spojenej s väčšou flexibilitou a finančnou špecializáciou. Žiadna finančná pomoc nemôže uspieť pri uvoľňovaní hospodárskej prosperity, ak sa zároveň nebude vyvíjať úsilie pri budovaní inštitúcií, reforme správy vecí verejných a zapájaní občianskej spoločnosti;
* zdôrazňuje, že je potrebné urýchlene prijať opatrenia na zastavenie prílivu emigrantov z kandidátskych krajín EÚ, čo predstavuje hrozbu zničenia potenciálu hospodárskeho a sociálneho rozvoja, a to prostredníctvom rôznych politických opatrení vrátane investícií do ľudského kapitálu;
* považuje za nevyhnutné zlepšiť situáciu mladých ľudí v kandidátskych krajinách. Je potrebné vynaložiť úsilie na zlepšenie zručností a zamestnanosti mladých ľudí a na zvýšenie možností vzdelávania i kvalitného zamestnania pre mladých ľudí, spolu s riešením bývania. Takisto by sa mal podporovať dialóg a účasť mladých ľudí na iniciatívach zameraných na záruku pre mladých ľudí;
* odporúča zvýšiť úsilie o starostlivosť o najzraniteľnejšie osoby a zraniteľné skupiny v kandidátskych krajinách a začleniť ich nielen do systémov ochrany, ale aj zohľadniť ich v rozhodovacom procese, čo je najlepší spôsob, ako dosiahnuť prvú základnú zásadu politiky súdržnosti „na nikoho nezabudnúť“.

|  |  |
| --- | --- |
| ***Kontakt*** | *Georgios MELEAS* |
| *Tel.:* | *+32 2 546 9795* |
| *E-mail:* | [*Georgios.Meleas@eesc.europa.eu*](mailto:Georgios.Meleas@eesc.europa.eu) |

1. [***Deviata správa o súdržnosti***](https://www.eesc.europa.eu/sk/our-work/opinions-information-reports/opinions/ninth-report-economic-social-and-territorial-cohesion)

|  |  |  |
| --- | --- | --- |
| **Spravodajca:** | Matteo Carlo BORSANI (skupina Zamestnávatelia – IT) | |
|  | |
| **Ref.:** | COM(2024) 149 final  EESC-2024-00987-00-00-AC |

**Hlavné body**

EHSV:

* víta predloženie deviatej správy o súdržnosti a domnieva sa, že výsledky, ktoré správa prináša, sú opísané podrobne, ako aj vhodný východiskový bod pre využitie získaných skúseností;
* odporúča, aby sa investície a politiky v snahe zlepšiť územnú súdržnosť zamerali na posilnenie výrobnej základne, pričom zdôrazňuje, že jedinou podobnou črtou rastu vo všetkých typoch regiónov sa ukázala byť pozitívna korelácia medzi rastom produktivity a zvýšením HDP na obyvateľa;
* zdôrazňuje, že pre posilnenie hospodárskej súdržnosti je dôležitá konkurencieschopnosť a že produktívne investície pomáhajú stimulovať konkurencieschopnosť a hospodársky rast, čo pozitívne vplýva aj na územnú a sociálnu súdržnosť. Prízvukuje tiež, že prístup k fondom politiky súdržnosti, pokiaľ ide o produktívne investície, by sa mal rozšíriť na veľké spoločnosti, ktoré sú súčasťou ekosystému MSP, a to za určitých podmienok spojených s kaskádovým efektom na celé územie a spoločnosť. Výsledky hospodárskej súdržnosti by sa nemali merať len z hľadiska objemu hospodárskych investícií v určitej oblasti, ale aj z hľadiska územných a sociálnych výsledkov;
* vyzdvihuje význam fungujúceho a inkluzívneho trhu práce pre zlepšenie sociálnej súdržnosti pomocou opatrení zameraných na posilnenie možností občanov a pracovníkov EÚ vďaka správnemu súboru zručností, ktoré im umožnia dostať sa na trh práce a pohybovať sa v rámci neho. V tejto súvislosti odporúča spojiť politiky na podporu zamestnanosti s politikami na stimulovanie zamestnateľnosti, okrem iného tým, že sa pozornosť zameria na časť spoločnosti, ktorej hrozí, že sa na ňu zabudne, a že sa bude podporovať začlenenie osôb, ktoré v súčasnosti nie sú zapojené do trhu práce;
* odporúča podporovať strategické investície do verejnej správy na miestnej a regionálnej úrovni, aby sa posilnil systém, ktorý zohráva ústrednú úlohu pri realizácii programov. Sociálnu, hospodársku a územnú súdržnosť nemožno totiž dosiahnuť bez toho, aby sa najprv dosiahla súdržnosť z hľadiska kapacít verejnej správy;
* odporúča, aby sa počas všetkých úvah o budúcnosti politiky súdržnosti zaistilo zapojenie regionálnych a miestnych samospráv, dodržiavali zásady partnerstva a zapájali sociálni partneri a organizácie občianskej spoločnosti;
* vyzýva spoluzákonodarcov, aby pre VFR navrhli ambicióznejší celkový rozpočet a zabezpečili primerané financovanie politiky súdržnosti, a to aj vzhľadom na budúce potreby EÚ z hľadiska investícií do obrany a so zreteľom na rozširovanie EÚ na viac ako 27 krajín;
* preto odporúča zohľadniť ďalšie rozširovanie, ktoré EÚ plánuje a ktoré si bude vyžadovať účinnú a dobre fungujúcu politiku súdržnosti, aby sa zaručila bezproblémová integrácia budúcich členských štátov a neohrozili investície v súčasných rozvojových regiónoch;
* napokon odporúča, aby sa v záujme vytvorenia inteligentnejšej a ekologickejšej Európy využívali automatické a ľahko použiteľné investičné nástroje. Výzvy spojené so spravodlivou zelenou a digitálnou transformáciou a ich ambicióznymi cieľmi si vyžadujú rýchlosť a pripravenosť.

|  |  |
| --- | --- |
| ***Kontakt:*** | *Georgios MELEAS* |
| *Tel.:* | *+32 2 546 9795* |
| *E-mail:* | [*Georgios.Meleas@eesc.europa.eu*](mailto:Georgios.Meleas@eesc.europa.eu) |

# [**ZAMESTNANOSŤ, SOCIÁLNE VECI A OBČIANSTVO**](#_Toc159831769)

1. [***Onkologické ochorenia, ktorým sa dá predchádzať očkovaním***](https://www.eesc.europa.eu/sk/our-work/opinions-information-reports/opinions/vaccine-preventable-cancers)

|  |  |
| --- | --- |
| **Spravodajkyňa:**  **Spoluspravodajkyňa:** | Milena ANGELOVA (skupina Zamestnávatelia – BG)  Sára FELSZEGHI (skupina Pracovníci – HU) |
| **Ref.:** | COM(2024) 45 final |
| EESC-2024-00425-00-00-AC-TRA |

**Hlavné body**

EHSV:

* podporuje výmenu skúseností, osvedčených postupov a intenzívnu spoluprácu medzi členskými štátmi;
* odporúča zvýšiť dopyt po očkovaní aj jeho ponuku a zdôrazňuje potrebu náležitého informovania, vzdelávania a komunikácie, ako aj úlohu školského systému zdravotnej starostlivosti a rodičov v tomto úsilí. Prevencia rakoviny by sa mala stať prioritou na politickej úrovni a mali by sa na ňu vyčleniť potrebné finančné, materiálne a ľudské zdroje;
* požaduje, aby sa vynaložilo značné úsilie v boji proti misinformáciám a dezinformáciám získavaním vedecky podložených dôkazov, ako aj šírením informácií založených na faktoch rôznymi kanálmi vrátane sociálnych médií;
* sa domnieva, že pri poskytovaní náležitých informácií, znižovaní strachu a skepticizmu a pri vedení ľudí k tomu, aby sa dali zaočkovať, môžu zohrávať dôležitú úlohu všeobecní, rodinní a školskí lekári, ako aj organizácie občianskej spoločnosti. EHSV sa zasadzuje za intenzívnejšie komunikačné úsilie prostredníctvom organizácií vedených mládežou, aby sa zabezpečilo, že informácie budú pre mladších ľudí atraktívne;
* zdôrazňuje, že pri opatreniach na prevenciu rakoviny je potrebné zabezpečiť rodovú rovnosť, a požaduje, aby sa očkovanie proti ľudskému papilomavírusu (HPV) poskytovalo všetkým dievčatám a chlapcom určitého veku, aby sa zintenzívnila komunikácia o dostupnosti očkovania proti HPV pre chlapcov a aby sa zhromažďovali a zverejňovali informácie o miere zaočkovanosti chlapcov aj dievčat v rôznych členských štátoch;
* zdôrazňuje, že je dôležité zaistiť jednoduchý prístup k očkovaniu z hľadiska zemepisnej polohy a že na oslovenie ľudí z rôznych znevýhodnených skupín a osôb s osobitnými rizikami sú potrebné cielené opatrenia.

|  |  |
| --- | --- |
| ***Kontakt:*** | *Valeria ATZORI* |
| *Tel.:* | *+32 2 546 8774* |
| *E-mail:* | [*Valeria.Atzori@eesc.europa.eu*](mailto:Valeria.Atzori@eesc.europa.eu) |

1. [***Revízia smernice o európskych zamestnaneckých radách***](https://www.eesc.europa.eu/sk/our-work/opinions-information-reports/opinions/revision-european-works-council-directive)

|  |  |
| --- | --- |
| **Spravodajkyňa:** | Sophia REISECKER (skupina Pracovníci – AT) |
|  | |
| **Ref.:** | COM(2024) 14 final |
| EESC-2024-00543-00-00-AC-TRA |

**Hlavné body**

EHSV:

* víta legislatívne kroky Európskej komisie s cieľom zrevidovať smernicu 2009/38/ES, pokiaľ ide o minimálne normy pre zriaďovanie európskych zamestnaneckých rád (EZR) a zabezpečenie ich efektívneho fungovania;
* uznáva zámer zlepšiť účinnosť a uplatňovanie práv EZR a objasnením kľúčových pojmov smernice o EZR zabezpečiť právnu istotu, čo sa týka najmä vymedzenia nadnárodnej povahy, primeraných zdrojov, ktoré majú EZR k dispozícii, prístupu k spravodlivosti a posilnenia záväzku členských štátov zabezpečiť účinné a dostatočne odrádzajúce sankcie za porušovanie práv EZR;
* oceňuje ciele Komisie prehodnotiť štandard pre efektívnejší a zmysluplnejší proces informovania a konzultácií vďaka navrhovaným úpravám doplnkových požiadaviek, zvýšiť frekvenciu pravidelných zasadnutí EZR a zaviesť odôvodnenú odpoveď vedenia na stanoviská EZR, a takisto schvaľuje posilnenie úlohy zástupcov odborových zväzov ako odborníkov, ktorí pomáhajú EZR;
* podporuje najmä dôležité zmeny v snahe zlepšiť schopnosti EZR a ich členov plniť si svoje povinnosti, čo sa týka najmä zdrojov, ktoré má poskytnúť vedenie, pričom podrobnosti v súvislosti s odbornou prípravou, odborníkmi a právnym zastupovaním, ako aj zamýšľané objasnenie dôvernosti musia zmluvné strany spoločne stanoviť v príslušnej dohode o EZR;
* vyzýva zákonodarné inštitúcie, aby urýchlene pristúpili k revízii smernice o EZR v súlade s návrhom Komisie, pričom by mali zohľadniť aj odporúčania navrhnuté v tomto stanovisku;
* zdôrazňuje, že je potrebné zaručiť správnu transpozíciu a vykonávanie revidovanej smernice, čo sa dosiahne účinnými nástrojmi na monitorovanie a vykonávanie, ktoré má Komisia v tomto procese používať.

**Vzhľadom na rozdielne názory, ktoré vyjadrili organizácie zamestnávateľov, členovia skupiny Zamestnávatelia predložili protistanovisko. Konkrétne vyjadrili obavy, že revízia smernice by mohla skomplikovať fungovanie EZR a spôsobiť riziko, že z účinných kanálov na informovanie a konzultácie na úrovni spoločností sa zmenia na zdroje sporov a právnej neistoty. Skupina Zamestnávatelia sa domnieva, že by to mohlo ohroziť nevyhnutnú spoluprácu a dôveru na pracoviskách. EHSV toto protistanovisko zamietol (125 hlasmi proti, pričom 104 členov hlasovalo za a 11 sa hlasovania zdržalo), ale keďže získalo viac ako štvrtinu odovzdaných hlasov, je v súlade s rokovacím poriadkom EHSV pripojené k stanovisku.**

|  |  |
| --- | --- |
| ***Kontakt:*** | *Bartek BEDNAROWICZ* |
| *Tel.* | *+ 32 2 546 9229* |
| *E-mail:* | [*Bartek.Bednarowicz@eesc.europa.eu*](mailto:Bartek.Bednarowicz@eesc.europa.eu) |

1. [***Nenávisť tu nemá miesto: Európa zjednotená proti nenávisti***](https://www.eesc.europa.eu/sk/our-work/opinions-information-reports/opinions/un-lieu-ou-il-est-exclu-de-hair-une-europe-unie-contre-la-haine)

|  |  |
| --- | --- |
| **Spravodajca:** | Cristian PÎRVULESCU (skupina Organizácie občianskej spoločnosti – RO) |
| **Spoluspravodajkyňa:** | Milena ANGELOVA (skupina Zamestnávatelia – BG) |
|  | |
| **Ref.:** | JOIN(2023) 51 final  EESC-2024-00795-00-00-AC |

**Hlavné body**

EHSV:

* víta oznámenie a zároveň zdôrazňuje potrebu komplexnejšieho partnerstva s organizáciami občianskej spoločnosti; žiada, aby sa uskutočňovali kampane na zvyšovanie povedomia a pôsobilo sa proti tzv. ekosystémom nenávisti na internete aj mimo neho, a tiež pripomína povinnosť politikov nepropagovať nenávisť;
* vyzýva EÚ, aby zaujala komplexný prístup a bojovala proti nenávisti založenej na akýchkoľvek chránených ľudských charakteristikách, účinne uplatňovala stratégie a iniciatívy na podporu rovnosti a nediskriminácie, a hlavne aby uplatňovala rovnaký prístup v boji proti všetkým druhom nenávisti; vyzýva členské štáty, aby stíhali trestné činy založené na nenávisti, podporovali ich nahlasovanie a školili orgány presadzovania práva, aby takéto prípady riadne riešili s náležitým ohľadom na obete;
* vyjadruje poľutovanie nad tým, že boj proti nenávisti na online platformách je nedostatočne rozvinutý, pokiaľ ide o rozsah a vplyv; úloha a odborné znalosti nahlasovateľov by sa mali rozšíriť tak, aby dôsledne pokrývali všetky typy nenávistných predsudkov na internete; mala by sa zlepšiť mediálna a digitálna gramotnosť, aby sa zabezpečilo účinnejšie podávanie správ;
* sa domnieva, že v praxi by sa mala viac využívať práca skupiny na vysokej úrovni pre boj proti nenávistným prejavom a trestným činom páchaným z nenávisti, zlepšiť odborná príprava a budovanie kapacít občianskej spoločnosti a malo by sa zefektívniť podávanie správ; na identifikáciu pokroku by sa malo používať podávanie správ a referenčné porovnávanie; nahlasovanie trestných činov z nenávisti by malo byť tiež štandardizované a inštitucionalizované na úrovni EÚ; nahlasovacie mechanizmy musia byť k dispozícii a prístupné všetkým obetiam, a Komisia by mala vytvoriť online platformu, na ktorej by organizácie občianskej spoločnosti a obhajcovia ľudských práv mohli rýchlo nahlásiť incidenty súvisiace s nenávisťou;
* zdôrazňuje, že Komisia by mala zorganizovať komplexné preskúmanie práce organizácií občianskej spoločnosti a dôveryhodných nahlasovateľov a navrhnúť opatrenia, ktoré ich prácu zefektívnia a prispôsobia súčasným výzvam; EÚ by mala trvať na tom, aby veľké online platformy zabránili svojim algoritmom eskalovať nenávisť, a na identifikáciu ekosystémov nenávisti na internete a na boj proti nim by mala využívať prostriedky z programov Občania, rovnosť, práva a hodnoty a Horizont Európa, čo umožní existujúcim vzdelávacím a výskumným kapacitám prispieť k tomuto cieľu, pričom k dosiahnutiu tohto cieľa by mohla prispieť aj výchova k občianstvu Erasmus+.

|  |  |
| --- | --- |
| ***Kontakt*** | *June Bedaton* |
| *Tel.:* | *+32 2 546 8134* |
| *E-mail:* | [*June.Bedaton@eesc.europa.eu*](mailto:June.Bedaton@eesc.europa.eu) |

# **POĽNOHOSPODÁRSTVO, ROZVOJ VIDIEKA A ŽIVOTNÉ PROSTREDIE**

* [***Cieľ EÚ v oblasti klímy do roku 2040***](https://www.eesc.europa.eu/sk/our-work/opinions-information-reports/opinions/eu-climate-target-2040)

|  |  |
| --- | --- |
| **Spravodajca:** | Teppo SÄKKINEN (skupina Zamestnávatelia – FI) |
|  | |
| **Ref.:** | COM(2024) 63 final |
| EESC-2024-00418-00-00-AC-TRA |

**Hlavné body**

EHSV:

## **podporuje odporúčaný cieľ 90 % do roku 2040**, pretože je v súlade s vedeckými poznatkami o spravodlivom podiele Európy na dosahovaní cieľa obmedziť globálne otepľovanie na 1,5 °C. EHSV zdôrazňuje, že **cieľ je náročný** a možno ho dosiahnuť len vtedy, ak sa uplatnia podporné politiky, ktorými sa zabezpečí **konkurencieschopnosť európskeho priemyslu** a **spravodlivá transformácia**, a ak sa nákladovo efektívne využijú všetky emisne neutrálne a nízkouhlíkové technológie;

## **kladie dôraz na skutočné zníženie emisií postupným upustením od používania fosílnych palív**. Hoci odstraňovanie uhlíka zohráva pri dosahovaní klimatických cieľov EÚ stále významnejšiu úlohu, s nadmerným spoliehaním na priemyselné úložiská sú spojené neistoty a riziká zachovania závislosti od fosílnych palív, ale aj straty úložísk v dôsledku lesných požiarov, škodcov a iných nebezpečenstiev;

## žiada Komisiu, aby vypracovala vedecké a ekonomické posúdenie **rovnováhy medzi obmedzovaním emisií a odstraňovaním uhlíka**;

## zdôrazňuje, že je dôležité zamerať sa na vykonávanie legislatívneho balíka „Fit for 55“ a podporu európskych podnikov a domácností pri prispôsobovaní novému regulačnému prostrediu;

## konštatuje, že klimatické ciele si vyžadujú **bezprecedentnú úroveň investícií do dekarbonizácie**;

## žiada Komisiu, aby stanovila ciele nárastu vývozu európskych výrobkov a služieb v oblasti čistých technológií;

## požaduje, aby sa **do roku 2040** v EÚ dospelo k **výrobe elektrickej energie bez emisií CO2**, po čom by malo prísť na rad vykurovanie a chladenie. Základom dekarbonizácie ďalších odvetví, ako je priemysel, správa budov a doprava, je cenová a fyzická dostupnosť energie z čistých zdrojov a energetická infraštruktúra zodpovedajúca budúcim potrebám;

## navrhuje, aby sa **pre agropotravinárstvo** stanovil orientačný **cieľ zníženia množstva emisií**, a to na základe vedeckých poznatkov a intenzívneho dialógu s poľnohospodármi a inými aktérmi. Zabezpečí sa tým európska potravinová bezpečnosť a zohľadnia rôzne prírodné podmienky v EÚ;

## zdôrazňuje, že veľký význam má rozsiahly dialóg zainteresovaných strán vrátane dialógu so sociálnymi partnermi a občianskou spoločnosťou, ako aj zapojenie občanov do stanovovania cieľa do roku 2040 a vypracúvania sprievodných politík;

## poukazuje na možnosť výrazne obmedziť emisie a dopyt po materiáloch a energii **zlepšením postavenia spotrebiteľov pri výbere udržateľného životného štýlu**;

## žiada Komisiu, aby pri príprave legislatívneho návrhu cieľa do roku 2040 **rozšírila kontrolu konkurencieschopnosti** vo vzťahu k iným významným ekonomikám vrátane posúdenia ich klimatických, energetických a priemyselných politík aj ekonomických ukazovateľov, vďaka čomu bude môcť predložiť návrhy na upevnenie globálnej konkurencieschopnosti a priemyselnej základne Európy a zachovanie nášho modelu otvoreného trhového hospodárstva s prísnymi environmentálnymi a sociálnymi normami.

|  |  |
| --- | --- |
| ***Kontakt:*** | *Judit CARRERAS GARCIA* |
| *Tel.:* | *+32 2 546 8421* |
| *E-mail:* | [*Judit.CarrerasGarcia@eesc.europa.eu*](mailto:Judit.CarrerasGarcia@eesc.europa.eu) |

* [***Revízia právnych predpisov v oblasti dobrých životných podmienok zvierat***](https://www.eesc.europa.eu/sk/our-work/opinions-information-reports/opinions/revision-animal-welfare-legislation)

|  |  |
| --- | --- |
| **Spravodajca:** | Jaume BERNIS CASTELLS (skupina Organizácie občianskej spoločnosti – ES) |
|  | |
| **Ref.:** | COM(2023) 770 final  EESC-2023-05464-00-00-AC |

**Hlavné body**

EHSV:

## odporúča Komisii, aby v záujme vykonávania a harmonizovania právnych predpisov zohľadnila praktické znalosti chovateľov, prepravcov a veterinárnych lekárov;

## chápe, že **právna úprava, ktorá nie je schopná prispôsobiť sa** odlišnej situácii v 27 členských štátoch, **umožňuje vznik asymetrických stavov**;

## vyzýva Komisiu, aby **zabezpečila**, že **náklady na vykonávanie** týchto právnych predpisov **nebudú znášať subjekty** v tomto odvetví;

## poukazuje na to, že **ustanovenia** návrhu nariadenia ukladajú prevádzkovateľom (najmä chovateľom, vodičom a veterinárnym lekárom) **povinnosť pracovať v nočných zmenách**;

## vyzýva Komisiu, aby **zvážila vplyv tohto návrhu na dodávateľské reťazce**, ktoré boli vybudované a rozvinuté v priebehu rokov na základe platných časových obmedzení;

## varuje pred dôsledkami obmedzenia prepravy zvierat na bitúnky na krátke cesty v trvaní menej ako deväť hodín;

## domnieva sa, že **navrhované nové technické normy** týkajúce sa spôsobilosti na prepravu suchozemských zvierat **by mohli viesť k zatvoreniu mnohých chovov hospodárskych zvierat**;

## domnieva sa, že **zákaz cestnej prepravy neodstavených mladých zvierat**, ako sú teľatá, jahňatá, kozľatá, ciciaky a žriebätá, **počas dlhých ciest má závažný vplyv na dovoz plemien zvierat** z iných členských štátov Európskej únie;

## vyzýva Komisiu, aby **zohľadnila klimatické špecifiká** každého členského štátu v súvislosti s ustanoveniami článku 31 návrhu;

## tvrdí, že je nevyhnutné **podporovať krátke dodávateľské reťazce** ako účinné riešenie na obmedzenie nutnosti prepravy na dlhé vzdialenosti a skrátenie vzdialenosti medzi miestami chovu, miestami výkrmu, bitúnkami a miestami spotreby;

## súhlasí s iniciatívami, ktoré sa zo zdravotného, hospodárskeho a právneho hľadiska zasadzujú o **zachovanie miestnych bitúnkov a podporu zabíjania priamo v poľnohospodárskom podniku**, ak to je vhodné z hľadiska veľkosti podniku a miestneho kontextu.

|  |  |
| --- | --- |
| ***Kontakt:*** | *Arturo ÍÑIGUEZ* |
| *Tel.:* | *+ 32 2 546 8768* |
| *E-mail:* | [*Arturo.Iniguez@eesc.europa.eu*](mailto:Arturo.Iniguez@eesc.europa.eu) |

# **DOPRAVA, ENERGETIKA, INFRAŠTRUKTÚRA A INFORMAČNÁ SPOLOČNOSŤ**

1. [***Európsky plán na boj proti rakovine: faktory bezpečnosti dodávok rádioizotopov na lekárske účely***](https://www.eesc.europa.eu/sk/our-work/opinions-information-reports/opinions/plan-europeen-pour-vaincre-le-cancer-vers-un-approvisionnement-sur-en-radio-isotopes-usage-medical)

|  |  |
| --- | --- |
| **Spravodajkyňa:** | Alena MASTANTUONO (CZ – I) |
| **Spoluspravodajca:** | Philippe CHARRY (FR – II) |
|  | |
| **Ref.:** | Stanovisko z vlastnej iniciatívy  EESC-2024-00265-00-00-AC |
|  |

**Hlavné body**

EHSV:

* zdôrazňuje, že nukleárna medicína zachraňuje milióny životov a v rámci boja proti rakovine sa do nej vkladajú veľké nádeje. Zdôrazňuje nutnosť reagovať na potreby pacientov v Európe a zabezpečiť, aby všetci pacienti mali rovnaký prístup k liečbe onkologických ochorení;
* poukazuje na to, že každý rok sa v Európe vykoná 10 miliónov diagnostických a terapeutických úkonov s použitím rádioaktívnych liekov. Žiada, aby sa uprednostnili cielené rádionuklidové terapie, ktoré sú presné a často menej škodlivé ako iné formy liečby;
* požaduje stimuly pre výrobu, aby sa zaistila väčšia strategická autonómia v oblasti dodávok rádioizotopov. Európa je svetovým lídrom v dodávkach rádioizotopov na lekárske účely. Zároveň je však kriticky závislá od tretích krajín, pokiaľ ide o základné východiskové materiály a ich spracovanie. vyzýva preto Alianciu pre kritické lieky, aby pozorne sledovala dodávky rádioizotopov v Európe a podporovala zvyšovanie priemyselnej konkurencieschopnosti v tomto odvetví;
* žiada, aby sa venovala náležitá pozornosť dodržiavaniu opatrení v oblasti bezpečnosti a ochrany personálu v celom dodávateľskom reťazci a vyzýva, aby sa urýchlene investovalo do plánovania, vzdelávania a odbornej prípravy, ako aj do mobility personálu potrebného v tejto oblasti.

|  |  |
| --- | --- |
| ***Kontakt:*** | *Maja RADMAN* |
| *Tel.:* | *+32 2 546 9051* |
| *E-mail:* | [*Maja.Radman@eesc.europa.eu*](mailto:Maja.Radman@eesc.europa.eu) |

# **PORADNÁ KOMISIA PRE PRIEMYSELNÉ ZMENY**

* [***Európsky program priemyselného rozvoja v oblasti obrany***](https://www.eesc.europa.eu/sk/our-work/opinions-information-reports/opinions/european-defence-industry-programme)

|  |  |
| --- | --- |
| **Spravodajca** | Tomasz Andrzej WRÓBLEWSKI (skupina Zamestnávatelia – PL) |
| **Spoluspravodajca** | Franck UHLIG (kat. 2 – FR) |
|  | |
| **Ref.** | COM(2024) 150 final |
| EESC-2024-00813-00-00-AC |

**Hlavné body**

EHSV:

* odporúča Európskej komisii, aby **intenzívne komunikovala s európskymi občanmi s cieľom obšírne informovať o výzvach súvisiacich so spoločným financovaním obrany** v súčasnom geopolitickom kontexte a so zámerom budovať spoločnú bezpečnosť a zároveň naďalej stavať európsku integráciu na projekte mieru a solidarity;
* žiada, aby boli v strednodobom horizonte **navýšené finančné prostriedky, ktoré sú v súčasnosti obmedzené (1,5 miliardy EUR)**;
* zdôrazňuje, že EDIP musí okrem nevyhnutnej reakcie na naliehavé potreby Ukrajiny viesť k **štrukturálnemu rozvoju európskeho prístupu k obrane** a súvisiacej európskej obrannej priemyselnej a technologickej základne (EDTIB);
* odporúča, aby Európsky parlament, členské štáty, verejný a súkromný finančný sektor a Európska komisia vypracovali **dlhodobý plán zvýšených výdavkov na zbrojenie a obstarávanie**, ktorý uľahčí dlhodobé investície súkromného sektora a podporí plány výroby vojenského materiálu v rámci EDTIB a poskytne podporu obrannej technologickej a priemyselnej základni pre Ukrajinu;
* odporúča, aby Európska komisia **objasnila pôvod a použitie finančných prostriedkov vyčlenených na EDIP**;
* odporúča, aby **spoločnosti v rámci EDTIB posilnili spoluprácu, najmä s MSP a naprieč hranicami**;
* zdôrazňuje význam **priemyselnej spolupráce s Ukrajinou** v rámci EDIP;
* navrhuje ďalej podporovať **synergie medzi obranným a civilným priemyslom** vrátane MSP a startupov;
* odporúča, aby sa do regulačného dokumentu EDIP **začlenil percentuálny podiel kooperatívnych a vnútroeurópskych nákupných cieľov** vyjadrený v oznámení o EDIS.

|  |  |
| --- | --- |
| ***Kontakt*** | *Ioannis DIAMANTOPOULOS* |
| *Tel.:* | *+32 2 546 9170* |
| *E-mail:* | *Ioannis.Diamantopoulos@eesc.europa.eu* |

* [**Priemysel dronov: prípadová štúdia o strategickej autonómii**](https://www.eesc.europa.eu/sk/our-work/opinions-information-reports/opinions/drone-manufacturing-industry-case-study-assess-outcome-strategic-sector-different-policies-place-enhance-european)

|  |  |
| --- | --- |
| **Spravodajca:** | Panagiotis GKOFAS (skupina Organizácie občianskej spoločnosti – EL) |
| **Spoluspravodajca:** | Patrice François CHAZERAND (kat. 1 – FR) |
|  | |
| **Ref.:** | Stanovisko z vlastnej iniciatívy  EESC-2024-00046-00-00-AC |
|  |

**Hlavné body**

EHSV:

* sa nazdáva, že na zabezpečenie potrebnej nezávislosti Európy je nevyhnutné prepojenie **európskej stratégie v oblasti dronov** s **európskou priemyselnou stratégiou v oblasti obrany** a integrácia **európskej obrannej technologickej a priemyselnej základne (EDTIB)** na podporu **domácej výroby vysokokvalitných/vysokokapacitných dronov**;
* sa naďalej zasadzuje za **lepšiu spoluprácu a inovácie** a za využívanie právnych predpisov, ako je akt o umelej inteligencii a akt o čipoch, na **posilnenie strategickej autonómie** a zvýšenie národnej bezpečnosti a hospodárskeho rastu;
* zdôrazňuje, že potreba **súdržnosti medzi vojenským a civilným výskumom a vývojom** bude len narastať, keďže drony budú vo väčšej miere využívať automatizáciu, strojové učenie a umelú inteligenciu;
* sa domnieva, že **strategický technologický plán pre drony v Európe** je nevyhnutný pre kľúčové technológie dronov a systémy dronov s dvojakým použitím, ktoré môžu zabezpečiť štruktúrovaný prístup k pokroku v oblasti technológie dronov;
* prízvukuje, že je potrebné dôkladne zvážiť **finančnú podporu potenciálnych investícií do výroby dronov a integrácie dodávateľských a hodnotových reťazcov**;
* zdôrazňuje, že EÚ by sa mala aktívnejšie angažovať na celosvetovej úrovni, najmä pokiaľ ide o certifikačné postupy;
* konštatuje, že zásadný význam má **spoločenská akceptácia** inovačných operácií leteckej mobility: podpora EÚ môže posilniť celkový ekosystém leteckej dopravy a prispieť k jeho rastu a udržateľnosti;
* zdôrazňuje, že EÚ by mala byť tiež pripravená vytvoriť konsolidovanú **stratégiu na vytvorenie spoločného systému obrany proti dronom** s cieľom čeliť početným rizikám súvisiacim s hybridnými hrozbami, teroristickými činmi, agresiou iných štátov a dokonca so zneužívaním na civilnej úrovni.

|  |  |
| --- | --- |
| ***Kontakt:*** | *Ioannis DIAMANTOPOULOS* |
| *Tel.:* | *+32 2 546 9170* |
| *E-mail:* | *Ioannis.Diamantopoulos@eesc.europa.eu* |

* [***Oznámenie o priemyselnom riadení uhlíka***](https://www.eesc.europa.eu/sk/our-work/opinions-information-reports/opinions/communication-sur-la-gestion-industrielle-du-carbone)

|  |  |
| --- | --- |
| **Spravodajca** | Gonçalo LOBO XAVIER (skupina Zamestnávatelia – PT) |
| **Spoluspravodajca** | Jean-Michel POURTEAU (kat. 2 – FR) |
|  | |
| **Ref.:** | COM(2024) 62 final |
| EESC-2024-00878-00-00-AC |

**Hlavné body**

EHSV:

* sa domnieva, že **stratégia priemyselného riadenia uhlíka je veľmi vítaná a vyvážená** a zahŕňa mnohé prvky nevyhnutné na **zavádzanie technológií zachytávania a ukladania oxidu uhličitého (CCS) a zachytávania a využívania oxidu uhličitého (CCU) v priemyselnom meradle v EÚ**;
* uznáva, že na vybudovanie **jednotného trhu s uhlíkom** je potrebné **vybudovať infraštruktúru na ukladanie a dopravu (aj cezhranične)** a vypracovať **pravidlá trhu**;
* upozorňuje na potrebu **prispôsobiť stratégie riadenia uhlíka konkrétnym priemyselným odvetviam**;
* zastáva názor, že je nevyhnutné **identifikovať prekážky** **brániace účinnému uplatňovaniu existujúcich postupov riadenia uhlíka**, aby bolo možné zavádzať zmeny a vymedzovať stratégie;
* sa domnieva, že EÚ potrebuje **priemyselnú stratégiu pre uhlík na podporu rastu udržateľným spôsobom**, ktorou sa okrem **splnenia cieľov Zelenej dohody** **zaistia aj kvalitné pracovné miesta a spravodlivá transformácia pre pracovníkov** a zároveň saidentifikuje **potenciálny nedostatok pracovnej sily a zručností**;
* odporúča vypracovať **jasný investičný plán na rozvoj rozvoja technológií CCS/CCU**, pričom **verejné financovanie by malo zahŕňať mechanizmus sociálnej podmienenosti zameraný na vytváranie a udržiavanie kvalitných pracovných miest**;
* sa domnieva, že projekty zamerané na znižovanie emisií uhlíka by mali vyváženým spôsobom zahŕňať **odstraňovanie uhlíka, ako aj predchádzanie vzniku emisií uhlíka**, no **predchádzanie vzniku emisií uhlíka nie je v súčasnosti dostatočne podporované**;
* odporúča **vytvoriť nový, samostatný, dobre štruktúrovaný, vysoko integrovaný a spoľahlivý systém kreditov na predchádzanie vzniku emisií uhlíka**, ktorý by poskytoval stimuly na dekarbonizáciu;
* je presvedčený, že **kvóty systému EÚ na obchodovanie s emisiami (ETS) by sa nemali používať ako „kredity“**, pretože by to mohlo oslabiť súčasnú trhovú povahu systému EÚ na obchodovanie s emisiami.

|  |  |
| --- | --- |
| ***Kontakt*** | *Adam DORYWALSKI* |
| *Tel.* | *+32 2 546 9397* |
| *E-mail* | [*Adam.Dorywalski@eesc.europa.eu*](mailto:Adam.Dorywalski@eesc.europa.eu) |

* [***Európska stratégia rozvoja obranného priemyslu***](https://www.eesc.europa.eu/sk/our-work/opinions-information-reports/opinions/european-defence-industrial-strategy)

|  |  |
| --- | --- |
| **Spravodajca** | Maurizio MENSI (skupina Organizácie občianskej spoločnosti – IT) |
| **Spoluspravodajca:** | Jan PIE (kat. 1 – SE) |
|  | |
| **Ref.:** | JOIN(2024) 10 final  EESC-2024-00782-00-00-AS |

**Hlavné body**

EHSV:

* víta stratégiu pre európsky obranný priemysel ako dôležitý krok na posilnenie obrannej pripravenosti Európy, a tým aj jej schopnosti chrániť svojich občanov, územie, základné hodnoty a spôsob života;
* víta posun od núdzových opatrení k dlhodobejšej štrukturálnej reakcii. Víta najmä dôraz na nevyhnutnosť zvýšiť európske zdroje pre európske potreby;
* zdôrazňuje význam využívania partnerstiev so spriatelenými krajinami so spoločnými hodnotami na dosiahnutie cieľov stratégie;
* vyjadruje poľutovanie nad tým, že v stratégii sa osobitne nezohľadňuje verejná mienka, pretože ide o kľúčový faktor v demokratických spoločnostiach;
* konštatuje, že kľúčový nástroj na vykonávanie stratégie (EDIP) pravdepodobne nebude funkčný pred koncom roka 2025. Preto je potrebné doplniť stratégiu ďalšími krátkodobými opatreniami zameranými na uspokojenie okamžitých potrieb;
* vyzýva členské štáty, aby prijali výzvu Komisie a v krátkodobom horizonte preskúmali možnosti, ako prostredníctvom dostupných nástrojov podporiť rozsiahle spoločné verejné obstarávanie v oblasti obrany, výrazné posilnenie EDTIB a spustenie hlavných projektov v oblasti obrany;
* sa domnieva, že zabezpečenie prístupu obranného priemyslu k zručnostiam, technológii a výskumu má zásadný význam z priemyselného, ako aj zo strategického hľadiska;
* zdôrazňuje, že úspech stratégie bude závisieť predovšetkým od toho, či sa členské štáty budú v plnej miere angažovať a či uznajú pridanú hodnotu európskeho prístupu.

|  |  |
| --- | --- |
| ***Kontakt*** | *Ioannis DIAMANTOPOULOS* |
| *Tel:* | *+32 2 546 9170* |
| *E-mail:* | [*Ioannis.Diamantopoulos@eesc.europa.eu*](mailto:Ioannis.Diamantopoulos@eesc.europa.eu) |

* [***Priemyselné a technologické prístupy a najlepšie postupy podporujúce spoločnosť s odolnými vodnými zdrojmi***](https://www.eesc.europa.eu/sk/our-work/opinions-information-reports/opinions/industrial-and-technological-approaches-and-best-practices-supporting-water-resilient-society)

|  |  |
| --- | --- |
| **Spravodajca:** | Florian MARIN (skupina Pracovníci – RO) |
| **Spoluspravodajca:** | John BRYAN (kat. 3 – IE) |
|  | |
| **Ref.:** | Prieskumné stanovisko na žiadosť Európskej komisie  EESC-2024-00209-00-00-AC |
|  |

**Hlavné body**

EHSV:

* požaduje **samostatnú stratégiu** – európsku modrú dohodu – a akčný plán **pre vodu s cieľom zaistiť odolné vodné zdroje, bezpečnosť a udržateľnosť, ktoré budú dopĺňať Európsku zelenú dohodu**;
* naliehavo vyzýva EÚ **začleniť oblasť vody do revidovaného priemyselného rámca** a procesu transformácie s odvetvovým prístupom;
* konštatuje, že tento revidovaný rámec by mohol poskytnúť príležitosť navrhnúť **novú priemyselnú dohodu, ktorá by európskemu priemyslu ponúkla konsolidovanú stratégiu** schopnú reagovať na viaceré výzvy, ktorým priemysel čelí (v oblasti vody, energie, kritických surovín, digitalizácie a strategickej autonómie), a to do štyroch rokov;
* zdôrazňuje, že priemyselné a technologické prístupy podporujúce spoločnosť s inteligentnými vodnými zdrojmi musia byť pevne štruktúrované na základe **komplexnej politiky udržateľného hospodárenia s vodami pre priemysel**. Táto politika musí byť založená na znižovaní spotreby, opätovnom využívaní a recyklácii vody, znižovaní znečistenia vrátane postupného zavádzania a používania technológií umožňujúcich efektívne využívanie vody, pričom musí zároveň zaručiť spravodlivú transformáciu **zachovávajúcu priemyselnú konkurencieschopnosť**;
* zdôrazňuje potrebu **európskeho ekosystému správy údajov o vode**, ako aj potrebu merať spotrebu vody v celom výrobnom procese a znížiť na minimum používanie pitnej vody na priemyselné účel;
* zdôrazňuje potrebu **zabezpečiť v krízových situáciách prístup k vode pre najkritickejšie odvetvia**;
* vyzýva na **spôsob transformácie smerom k rozvoju odvetvia čistých technológií efektívne využívajúceho vodu**, vrátane plánu na zohľadnenie ľudského rozmeru s cieľom zabezpečiť dostupnosť požadovaných zručností, kvalitné pracovné miesta a dôstojné pracovné podmienky;
* navrhuje opatrenia na podporu **zriadenia fondu na transformáciu modrého hospodárstva** v priemyselnej oblasti;
* podporuje **založenie znalostného a inovačného spoločenstva (ZIS) pre vodu** Európskym inovačným a technologickým inštitútom (EIT).

|  |  |
| --- | --- |
| ***Kontakt*** | *Heli NIEMELÄ-FARRER* |
| *Tel:* | *+32 2 282 2464* |
| *E-mail:* | [Heli.Niemela-Farrer@eesc.europa.eu](mailto:Heli.Niemela-Farrer@eesc.europa.eu) |